Paulo Coelho

Paulo Coelho (24. august 1947. - ) je brazilski pisac savremenog doba.Biografija na stranicibiography.com pristupljeno:30. 7.2014 

 Biografija 
Rođen je 24. augusta 1947. u Rio de Janeirou u Brazilu. Pohađao je u vjersku školu Isusovaca. Kao tinejdžer rekao je majci da želi postati pisac na što mu je ona odgovorila "Otac ti je inžinjer, logičan i razuman čovjek s definisanim pogledom na svijet. Da li znaš šta uopće znači biti pisac?" Tražeći odgovor na ovo pitanje zaključio je da "pisac uvijek nosi naočale i nikad ne češlja kosu", a da mu je "dužnost i obaveza biti neshvaćen od svoje generacije". Kada mu je bilo 17, roditelji su ga zbog introverznog ponašanja i suprostavljanja tradicionalnom načinu života poslali u umobolnicu. Pustili su ga kada mu je bilo 20 godina, a u međuvremenu je bježao tri puta. Poslije je rekao "Nije da su me željeli povrijediti, jednostavno nisu znali šta da rade... Nisu to učinili da bi me uništili, nego da bi me spasili".

Po želji roditelja, upisao se na fakultet prava i odustao od toga da postane pisac. Nakon godine dana napustio je fakultet i počeo putovati po južnoj Americi, sjevernoj Africi, Meksiku, i Evropi. Živio je kao hipik i uživao drogu. Po povratku u Brazil pisao je pjesme za Elis Reginu, Ritu Lee, i Raul Seixasa. Zbog tih pjesama, koje je vlada smatrala ljevičarskim i opasnim, 1974. je bio uhapšen i mučen.

Iako je uspio zaraditi i proslaviti se pisanjem pjesama, 1986. se odlučio potpuno posvetiti pisanju romana. Preokret je nastao tokom učešća u obrednoj šetnji Put za Santijago (Road of Santiago de Compostela) u Španiji, što je i opisao u svom djelu Hodočašće.

1982 objavio je prvu knjigu Arquivos do Inferno (Arhive iz pakla), međutim knjiga nije imala zapažen uspjeh. Svoju narednu knjigu, O Manual Prático do Vampirismo, 1985. (Praktični priručnik Vampirizma) je pokušao povući iz prodaje i okarakterisao kao "loše kvalitetnu". 1986, po povratku sa sa Puta za Santijago napisao je O Diário de um Mago (Hodočašće). Naredne godine mala štamparija izdaje Alhemičara u 900 primjeraka, koji postaje popularan tek nakon objave Bride (1990). "Alhemičar" je prodan u preko 65 miliona primjeraka i postao jedan od najprodavanijih knjiga u historiji, preveden je na 67 jezika i upisan u Ginisovu knjigu rekorda kao knjiga živog autora koja je prevedena na najveći broj jezika.

Nakon toga, piše knjigu svake druge godine. Rekao je da svaku novu knjigu počinje tek kada nađe bijelo pero u januaru neparne godine. To je vezano za njegovu prekretnicu da postane pisac. Dok je odgađao trajni prelazak na pisanje po povratku sa Puta za Santijago, rekao je "ukoliko danas nađem bijelo pero to je znak koji mi Bog šalje da počnem pisati novu knjigu." Pero je našao na prozoru prodavnice i počeo pisati taj dan.

 Književni opus 

Do sada je Coelho izdao 26 knjiga. Od toga su dvije autobiografske, Hodočašće i As Valkírias, a ostale su samo bazirane na ličnom iskustvu. Neke su predstavljene kao skup eseja, novisnkih članaka ili predavanja. Prodao je preko 100 miliona knjiga u preko 150 zemalja svijeta, a njegova djela su prevedena na 59 jezika.

 Godina izdanja  Originalni naziv Naziv prijevoda 1982. Arquivos do Inferno -Arhivi iz pakla 1986. O Manual Prático do Vampirismo -Praktični priručnik Vampirizma 1987. O Diário de um Mago Hodočašće 1988. O Alquimista Alhemičar 1990. Brida Brida 1991. O Dom Supremo - 1992. As Valkírias - 1994. Maktub -Sve je napisano istom rukom. Na margem do rio Piedra eu sentei e chorei Na obali rijeke Piedre sjela sam i plakala 1996. O Monte Cinco Peta gora 1997. Manual do guerreiro da luz Priručnik za ratnika svjetlosti 1998. Veronika decide morrer Veronika je odlučila umrijeti 2000. O Demônio e a srta Prym Đavo i gospođica Prim 2001. Histórias para pais, filhos e netos Priče za roditelje, djecu i unučad
|-
| 2003.
| Onze Minutos| Jedanaest minuta|-
| 2004.
| O Gênio e as Rosas| Genie i ruže|-
| 2005.
| O Zahir| Zahir|-
|rowspan="2"| 2006.
| Ser como um rio que flui| -
|-
| A bruxa de Portobello| Vještica iz Portobella''

 Društveni status 

 Iako je odgojen kao Katolik i ide u crkvu, iskazao je svoje neslaganje s Papom u nekoliko političkih i društvenih pitanja.
 1996 je osnovao Paulo Coelho Intstitut koji pruža pomoć djeci i starijim osoba sa finansijskim problemima.
 Član je upravnog odbora Shimon Peres centra za mir
 Posebni savjetik UNESCOa za "međunarodni dijalog i duhovno približavanje"
 Član upravnog odbora Schwab fondacije za društveno poduzetništvo
 Član brazilske akademije pisama
 Član INI Međunarodnog savjetodaštva - HARVARD INTERNATIONAL NEGOTIATION INITIATIVE
 Član upravnog odbora Doha centra za slobodu medija
 Član savjetnik upravnog odbora Maybach fondacije

 Reference 

 Vanjski linkovi 

 Stranica Paulo Coelho Instituta - en 
 Zvanična stranica Paula Coelha - en 
 Paulov zvanični blog - en 
 Priručnik za ratnika svjetlosti na engleskom; Warrior of the Light
 Pojavljivanje na Desert Island Discs, BBC-Radio 4, 3 Juli 2005. - en
 Članci na openDemocracy - en
 Video intervju iz 1998 - en
 Paulo Coelhov intervju sa The Himalayan Times, Nepal - en
 Coelho Paulo - en 
 Paulo Coelho na Goodreads - en
 Paulo Coelho Fanclub Švicarska - ger

Kategorija:Brazilski pisci
Kategorija:Biografije, Rio de Janeiro
Kategorija:Rođeni 1947.